|  |
| --- |
|  *Projektas*  |
| Pagėgių savivaldybės taryba**sprendimas****dėl SUTIKIMO PERIMTI valstybės TRUMPALAIKĮ MATERIALŲJĮ turtą valdyti, naudoti ir disponuoti juo patikėjimo teise** |
| 2023 m. rugsėjo 12 d. Nr. T1-166Pagėgiai |

 Vadovaudamasi Lietuvos Respublikos vietos savivaldos įstatymo 6 straipsnio 3 punktu, 7 straipsnio 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, Valstybės turto perdavimo patikėjimo teise ir savivaldybių nuosavybėn tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo patikėjimo teise ir savivaldybių nuosavybėn tvarkos aprašo patvirtinimo“, 4.5 punktu, atsižvelgdama į Nacionalinės žemės tarnybos prie Aplinkos ministerijos Bendrųjų reikalų direktorės, atliekančios direktoriaus funkcijas, 2023 m. rugpjūčio 30 d. raštą Nr. 1SD-1673-(5.57 E.) „Dėl siūlymo perimti valstybės turtą valdyti, naudoti ir disponuoti juo patikėjimo teise“, Pagėgių savivaldybės taryba

n u s p r e n d ž i a:

 1. Sutikti perimti valstybės trumpalaikį materialųjį turtą valdyti, naudoti ir disponuoti juo patikėjimo teise Pagėgių savivaldybės savarankiškosioms savivaldybės funkcijoms įgyvendinti – miestų ir miestelių teritorijose esančios valstybinės žemės patikėtinio funkcijoms įgyvendinti, valstybei nuosavybės teise priklausantį ir šiuo metu Nacionalinės žemės tarnybos prie Aplinkos ministerijos patikėjimo teise valdomą trumpalaikį materialųjį turtą (sąrašas pridedamas).

 2. Įpareigoti Pagėgių savivaldybės merą Savivaldybės vardu pasirašyti šio sprendimo 1 punkte nurodyto turto perdavimo ir priėmimo aktą.

 3. Nustatyti, kad perėmus šio sprendimo 1 punkte nurodytą turtą, jis bus naudojamas perduodamų etatų, reikalingų perduoti Pagėgių savivaldybei miestų ir miestelių teritorijose esančios valstybinės žemės patikėtinio funkcijoms vykdyti, skaičių.

 4. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

SUDERINTA:

Meras Vaidas Bendaravičius

Administracijos direktorė Dalija Irena Einikienė

Dokumentų valdymo ir teisės skyriaus vyresnioji specialistė Ingrida Zavistauskaitė

Dokumentų valdymo ir teisės skyriaus

vyriausioji specialistė (kalbos ir archyvo tvarkytoja) Laimutė Mickevičienė

Parengė Laimutė Šegždienė,

Turto ir ūkio skyriaus vedėja

Pagėgių savivaldybės tarybos

2023 m. rugsėjo 28 d.

sprendimo Nr. T-

priedas

**TRUMPALAIKIO MATERIALIOJO turto, PERDuodamo valdyti, NAUDOTI IR DISPONUOTI JUO patikėjimo teise, sąrašas**

|  |  |  |  |  |  |
| --- | --- | --- | --- | --- | --- |
| Eil. Nr. | Perduodamo turto pavadinimas | Nomenklatūri-nis Nr. | Atidavimo naudoti (įsigijimo) data  | Kiekis vnt. |  Įsigijimo kaina, Eur |
| 1. | Knygų spinta k-1 | UZB-112577 | 2010-07-01 | 1 | 279,77 |
| 2. | Lentyna „Primus“ PS 0,2 W  | UZB-113280 | 2010-07-01 | 1 | 138,73 |
| 3. | Stalas rašomasis kompiuteriui, priestalis | UZB-117261 | 2010-07-01 | 1 | 253,12667 |
| 4. | Kompiuterinis stalas | UZB-112658 | 2010-07-01 | 1 | 117,31 |
| 5. | Biuro kėdė | UZB-150304 | 2015-09-22 | 1 | 76,39563 |
| 6. | Stacionarus kompiuteris DELL Optiplex 3060 i3-8100t/8GB/500GB/WIN10PRO | UZB-190118 | 2019-04-10 | 1 | 473,11 |
| 7. | Monitorius DELL UltraSharp U2518D (sut. Nr. CPO65164 | UZB-190119 | 2019-04-10 | 1 | 263,78 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Pagėgių savivaldybės tarybos

 veiklos reglamento

 4 priedas

**SPRENDIMO PROJEKTO „dėl SUTIKIMO PERIMTI valstybės TRUMPALAIKĮ MATERIALŲJĮ turtą valdyti, naudoti ir disponuoti juo patikėjimo teise“**

 **AIŠKINAMASIS RAŠTAS**

2023-09-12

 ***1. Projekto rengimą paskatinusios priežastys, parengto projekto tikslai ir uždaviniai.*** Sutikti perimti valstybės trumpalaikį materialųjį turtą iš Nacionalinės žemės tarnybos prie Aplinkos ministerijos valdyti patikėjimo teise (sąrašas pridedamas).

 ***2. Projekto iniciatoriai (institucija, asmenys ar piliečių atstovai) ir rengėjai.*** Iniciatorius – Nacionalinė žemės tarnyba prie Aplinkos ministerijos,rengėjas – Pagėgių savivaldybės administracijos Turto ir ūkio skyriaus vedėja Laimutė Šegždienė, tel. 8 441 70 410.

 ***3. Kaip šiuo metu yra reguliuojami projekte aptarti teisiniai santykiai.*** Pagėgių savivaldybės administracija gavo Nacionalinės žemės tarnybos prie Aplinkos ministerijos 2023 m. rugpjūčio 30 d. raštą Nr. ISD- 1673-(5.57 E) „Dėl siūlymo perimti valstybės turtą valdyti, naudoti ir disponuoti juo patikėjimo teise“, kuriuo atsižvelgiant į tai, kad nuo 2024 m. sausio 1 d. pagal įsigaliojančias naujas Lietuvos Respublikos žemės įstatymo ir kitų susijusių įstatymų redakcijas savivaldybėms perduodamos funkcijos žemės valdymo ir naudojimo srityje, siūloma perimti valdyti, naudoti ir disponuoti juo patikėjimo teise trumpalaikį materialųjį turtą pagal pridėtą sąrašą. Pagėgių savivaldybei perduodamas vienas etatas miestų ir miestelių teritorijose esančios valstybinės žemės patikėtinio funkcijoms vykdyti.

 **4**. ***Kokios siūlomos naujos teisinio reguliavimo nuostatos, kokių teigiamų rezultatų laukiama.*** Priėmus šį sprendimą, bus perimtas turtas, skirtas darbo vietai miestų ir miestelių teritorijose esančios valstybinės žemės patikėtinio funkcijoms vykdyti.

  ***5. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***6. Kokius galiojančius aktus (tarybos, mero, savivaldybės administracijos direktoriaus)reikėtų pakeisti ir panaikinti, priėmus sprendimą pagal teikiamą projektą:*** kitų galiojančių aktų keisti ar naikinti nereikės.

 ***7. Sprendimo projektui įgyvendinti reikalingos lėšos, finansavimo šaltiniai.*** Nereikalinga.

 ***8. Sprendimo projekto rengimo metu gauti specialistų vertinimai ir išvados.*** Nėra.

 ***9. Numatomo teisinio reguliavimo poveikio vertinimo rezultatai.*** Nėra.

 ***10. Sprendimo projekto antikorupcinis vertinimas.*** Nereikalingas.

***11. Kiti, iniciatoriaus nuomone, reikalingi pagrindimai ir paaiškinimai.*** Nėra.

***12. Pridedami dokumentai.*** Nacionalinės žemės tarnybos prie Aplinkos ministerijos Bendrųjų reikalų direktorės, atliekančios direktoriaus funkcijas, 2023 m. rugpjūčio 30 d. raštas Nr. 1SD-1673-(5.57 E.) „Dėl siūlymo perimti valstybės turtą valdyti, naudoti ir disponuoti juo patikėjimo teise“.

Turto ir ūkio skyriaus vedėja Laimutė Šegždienė

